open-index/open-wikipedia-markdown huggingface dataset:
Naoto Tajima

**Naoto Tajima** (, 15. elokuuta 1912 Iwakuni – 4. joulukuuta 1990) oli japanilainen yleisurheilija ja olympiavoittaja Berliinin olympialaisista 1936.

Tajima oli syntynyt Iwakunissa ja valmistui Kioton yliopistosta juuri ennen Berliinin olympialaisia. Toukokuussa hän oli voittanut Japanin valintakilpailut keskinkertaisella tuloksella 15,27, mutta kesäkuussa hän hyppäsi jo 15,67.

Olympialaisten pituuskarsinnassa raja oli vaatimaton 715. Loppukilpailussa Tajima hyppäsi parhaansa 774 kolmannella yrityksellä, mikä riitti pronssiin Jesse Owensin ja Luz Longin jälkeen. Kolmiloikassa Tajimaa pidettiin etukäteen Japanin heikoimpana lenkkinä, mutta helpon karsinnan (raja vain 14,00) jälkeen Tajima hyppäsi heti ensimmäisellään ennätyksensä 15,76 ja neljännellä saavutti ensimmäisenä maailmassa 16 metrin tuloksen hyppäämällä tasan 16,00. Historiallisen hypyn loikkien pituudet olivat epävirallisesti 6,20 – 4,00 – 5,80.

Olympiakultamitali oli Japanin kolmas peräkkäinen kolmiloikassa. Japanin seuraavaa yleisurheilun olympiakultaa jouduttiinkin sitten odottamaan yli 60 vuotta, aina Naoko Takahashin maratonjuoksun olympiavoittoon asti. Tajiman kolmiloikkatulos kesti maailmanennätyksenä 15 vuotta ja Japanin ennätyksenä 20 vuotta.

## Lähteet
Stig Kankkonen

**Stig Bertel Kankkonen** (s. 13. lokakuuta 1945 Kokkola) on suomalainen toimittaja. Hän on koulutukseltaan teologian maisteri.

Kankkonen aloitti toimittajanuransa Österbottningen-lehdessä 1975–1979. Hän oli Hufvudstadsbladetin toimittaja 1979–1992. Sen jälkeen hän työskenteli 1992–1995 Österbottningenin päätoimittajana, mutta palasi Hufvudstadsbladetiin 1995 pääkirjoitustoimittajaksi. Vuosina 2001–2010 hän oli Kyrkpressenin päätoimittaja.

Hän on toiminut Kristillisdemokraattien puoluesihteerinä ja kehitys- ja tiedotuspäällikkönä ja sittemmin RKP:ssä. Kankkonen valittiin Espoon kaupunginvaltuustoon RKP:n listoilta vuoden 2008 kunnallisvaaleissa. Hän oli myös ehdolla vuoden 2011 eduskuntavaaleissa.

## Palkinnot ja tunnustukset
* Kirkon tiedonvälityspalkinto 1999

## Lähteet
* 

### Viitteet

## Aiheesta muualla
* Stig Kankkosen blogi
Kuusiraitamalawinahven

**Kuusiraitamalawinahven** (*Pseudotropheus demasoni*) on afrikkalaisessa Malawijärvessä elävä endeeminen kirjoahvenlaji, jota voidaan pitää myös akvaariossa. Lajia tunnetaan järvestä vain kahdelta pienehköltä riutalta, minkä vuoksi se on luokiteltu vaarantuneeksi.

## Koko ja ulkonäkö
Kuusiraitamalawinahven on suhteellisen pienikokoinen verrattuna muihin sukunsa edustajiin. Koiras saavuttaa vain 6,3&nbsp;cm:n pituuden. Kuusiraitamalawinahvenkoiras on pohjaväriltään tummansininen. Kalan suomupuvussa on kuusi vaaleammansinistä raitaa.

## Käyttäytyminen
Kuusiraitamalawinahvenia tulisi pitää useita samassa akvaariossa. Johtava koiras käyttäytyy hyvinkin aggressiivisesti muita lajitovereitaan kohtaan. Isompi lukumäärä kuusijuovamalawinahvenia estää yhden yksilön nousemista hallitsevaksi ja muilla yksilöillä on suurempi todennäköisyys selviytyä pidempään. Laji pitää oleskelusta kivipohjan lähettyvillä.

## Ravinto
Kuten useat muutkin kirjoahvenet, kuusiraitamalawinahvenet ovat kasvinsyöjiä. Akvaariossa kaloille syötetään kasvien lisäksi spirulina-hiutaleita.

## Katso myös
* Malawijärven biotooppiakvaario

## Lähteet
Kuhmoisten rata

**Kuhmoisten rata** oli 1930-luvulla esillä ollut rautatiehanke, jonka tarkoituksena oli yhdistää Kuhmoinen Suomen rataverkkoon. Rata olisi haarautunut Oriveden rautatieasemalta Tampere–Haapamäki-radan varrelta.

Hanke sai kuitenkin paikallisilta hyvin laimean vastaanoton, ja siksi ratahanke hylättiin.
Sosipatra

**Sosipatra Efesoslainen** (300-luvun alkupuoli) oli antiikin kreikkalainen uusplatonilainen filosofi. Tiedot hänen elämästään ovat peräisin Eunapioksen teoksesta *Sofistien elämä*.

## Elämä

Sosipatra oli kotoisin Efesoksesta. Kerrottiin, että kun hän oli viisivuotias, kaksi miestä  tuli töihin hänen isänsä tilalle. He saivat aikaan ennätysmäisen sadon. Tämän jälkeen he suostuttelivat Sosipatran isän luovuttamaan sekä tyttären että tilan heidän hoitoonsa viideksi vuodeksi. Sinä aikana miehet kasvattivat Sosipatran tuntemaan muinaista kaldealaista viisautta. Kun isä palasi, Sosipatra säteili kauneutta ja hänen sanottiin omaavan ihmeellisiä psyykkisiä ja ennustajankykyjä. Kertomus antaa ymmärtää, että miehet olisivat olleet jollakin tavalla yliluonnollisia olentoja.

Myöhemmin Sosipatra meni naimisiin Eustathios Kappadokialaisen kanssa. Vaikutti siltä, että hän tiesi miehensä kuolevan paljon ennen häntä itseään. Eunapios kertoo Sosipatran viisauden saaneen hänen miehensä näyttämään filosofina vähäiseltä ja merkityksettömältä. Eustathioksella ja Sosipatralla oli kolme poikaa, joista yhdestä, Antoninoksesta, tuli merkittävä filosofi ja teurgisti.

Eustathioksen kuoltua Sosipatra vetäytyi Pergamoniin, jossa hänestä tuli yhtä kuuluisa filosofi kuin Aidesios, joka myös opetti kaupungissa. Eunapioksen mukaan oppilaat siirtyivät kuulemaan Sosipatraa oltuaan ensin Aidesioksen luennoilla.

Sosipatran sukulainen nimeltä Filometer rakastui häneen ja yritti voittaa hänen rakkautensa loitsun avulla. Sosipatra kuitenkin tunnusti tunteensa Maksimos Efesoslaista, Aidesioksen oppilasta ja tulevaa Julianuksen opettajaa, kohtaan. Maksimos tunnisti loitsun vaikutuksen ja kumosi sen omalla loitsullaan. Sosipatra antoi Filometerille anteeksi. Myöhemmin ollessaan luennoimassa sielun tuonpuoleisesta elämästä, hän näki näyn Filometeristä joutuneena onnettomuuteen, ja kykeni näin lähettämään tälle apua.

## Lähteet

## Aiheesta muualla
* Lindemann, Kate (toim.): Sosipatra of Ephesus *Women Philosophers*
Sytokromi c

**Sytokromi c** (*cyt c*) on useimmissa soluissa esiintyvä pieni hemiproteiini, joka osallistuu soluhengitykseen. Se koostuu melko lyhyestä peptidiketjusta ja hemistä. Hemi puolestaan koostuu raudasta ja porfyriinirenkaasta, ja toimii niin sanottuna prosteettisena ryhmänä.

Sytokromi c:n hemiosan rauta-atomin hapetustila voi muuttua Fe2+ \leftrightarrow Fe3+, joten se voi osallistua solun hapetus-pelkistysreaktioihin elektroninsiirtäjänä. Sytokromi c on solulle tyypillisen elektroninsiirtoketjun osa. Se on keskeisessä roolissa solun aerobisessa metaboliassa (soluhengitys) mitokondrion hengitysketjun yhtenä komponenttina, jossa se siirtää elektroneja kompleksista III kompleksiin IV. Tästä elektronit siirtyvät hapelle, joka yhtyessään vedyn kanssa muodostaa vettä. Sytokromi c on hyvin veteen liukeneva toisin kuin muut sytokromit.

## Sytokromi c:n diversiteetti ja evoluutio
Sytokromi c:n peptidiosan massa on yli 12&nbsp;000 daltonia, ja se koostuu noin sadasta aminohaposta. Koko vaihtelee jonkin verran eri eliöryhmissä. Pisimmän tunnetun sytokromi c:n pituus on 113 aminohappoa, joka vastaa geenissä 339 emäsparia. Vehnällä on 112 ja ihmisellä 104 aminohappoa. Selkärankaisten sytokromi c:t ovat kaikki jokseenkin saman kokoisia..
 
Vaikka sytokromi-c voi olla eri eliöillä hyvinkin erilainen, lähisukuisilla lajeilla aminohappojärjestys on suhteellisesti hyvin vakaa. Ihmisen ja simpanssin sytokromi c:t ovat identtisiä. Reesusmakakin ja ihmisen välillä on vain yhden aminohapon ero. Myös kanalla ja kalkkunalla on identtiset sytokromi c:t. Proteiinin muutosnopeudeksi evoluutiossa on arvioitu noin 0,05 aminohappomuutosta miljoonaa vuotta kohden.

Kuitenkin vain osa aminohapoista voi muuttua, jottei proteiini kokonaan lakkaisi toimimasta. Suurimmat aminohappotason erot, esim. bakteerien ja selkärankaisten välillä, ovat näin noin 64–69 %.

Pienikokoinen sytokromi c oli ensimmäisiä proteiineja, joiden rakenne selvitettiin laajasti suuressa joukossa eliöitä, ja sillä oli siksi tärkeä osa varhaisessa molekyylievoluution ja molekyylisystematiikan tutkimuksessa.

## Katso myös
* Sytokromi P450

## Lähteet
Deksippos (filosofi)

**Deksippos** (n. 350) oli antiikin kreikkalainen uusplatonilainen filosofi. Hän oli Iamblikhoksen seuraaja. Deksippos kirjoitti monien tuon ajan uusplatonilaisten tavoin kommentaareja Platonin ja Aristoteleen teoksiin. Niistä yksi, Aristoteleen kategoriaopin selitys ja puolustus, on esiintynyt sekä kreikan- että latinankielisinä käsikirjoituksina. Teoksessa Deksippos selvittää eräälle Seleukokselle Aristoteleen teosta *[[Kategoriat]]*, ja pyrkii samalla kumoamaan Plotinoksen teosta kohtaan osoittamat vastaväitteet.

## Kirjallisuutta

* Dexippus: *[http://books.google.fi/books?id=magNAAAAIAAJ Eis tas Aristotelous Katēgorias aporiai kai lyseis]*. Deksippoksen teoksen kreikankielinen teksti, toimittanut Leonhard von Spengel. Munich: Typis C. R. Schurich, 1859.
* Dexippus: *Quaestionum in Categorias Libri Tres*. Deksippoksen teoksen latinankielinen teksti; toimittanut Félicien. Venetsia, 1546; Pariisi, 1549.
Lantamustesieni

**Lantamustesieni** (*Coprinopsis stercorea*, syn. *Coprinus stercoreus*) on metsissä ja nurmikoilla kasvava mustesienilaji. Se kasvaa hevosen, hirven, poron ja karhun lannalla. Itiöemät ilmaantuvat syyspainotteisesti. Laji on Suomessa yleinen. Itiöemä on pienikokoinen, jalka vain korkeintaan neljän senttimetrin pituinen ja yhden millimetrin paksuinen, toisinaan tyvestä hieman paksumpi ja siinä saattaa olla alaosassa karvaisuutta ja se voi olla jossain määrin läpikuultava. Lakki on nuorena munanmuotoisesta ellipsoidiin, valkoinen tai harmahtava, myöhemmin säteittäisuurteinen ja laakeneva, jossain märin vetistyvä. Itiölava irtoaa joskus hieman.      

## Lähteet
* Ympäristö.fi, kohta Coprinus stercoreus

### Viitteet
Kolmikkomustesieni

**Kolmikkomustesieni** (*Coprinopsis trispora*, syn. *Coprinus trisporus*) on hevosten, lehmien ja hirvien lannalla mutta myös mätänevällä oljella ja toisinaan paljaalla maallakin lähinnä sekametsissä kasvava mustesienilaji. Laji on saanut nimensä mikroskooppisen tuntomerkkinsä mukaan: itiöiden kolmilukuisuudesta basidioissa. Laji on Suomessa melko yleinen.   

Laji on epämiellyttävän hajuinen. Lakin muoto vaihtelee munanmuotoisesta lieriömäiseen, myöhemmin muuttuen säteittäisuurteiseksi ja kuperaksi, keskustastaan savenharmaa, läpimitaltaan centtimetrin vaiheilla. Suojusjäte on puuterimaista tai laajemminkin repeillyttä kokkareista. Itiöstö mustuu ja sulaa mustemaisena. Varren pituus on sentin tai pari, halkaisija vain parisen millimetriä. Itiöemien esiintyminen painottuu kevätkesään.   

## Lähteet
* http://www.ymparisto.fi/download.asp?contentid=43418 Ympäristö.fi, kohta Coprinus trisporeus

### Viitteet
Agatha Award

**Agatha Awards** on yhdysvaltalainen kirjallisuuspalkinto, joka on nimetty kaikkien aikojen menestyksekkäimmän jännityskirjailija Agatha Christien mukaan. Se myönnetään Christien hengessä kirjoitetuille perinteisille jännitys- ja rikosromaaneille. Palkinto myönnetään viidessä sarjassa: paras romaani, paras esikoisjännitysromaani, paras novelli, paras tietokirja ja paras lasten tai nuorten jännitysromaani.

Palkinnon myöntää Malice Domestic Ltd, joka on perustettu 1989 ja muutettu yritysmuotoon 1992. Sitä hallinnoi vapaahtoinen johtokunta. Johtokunnan mukaan Agatha-lajin romaani on määriteltävissä jännitysromaaniksi, joka ei sisällä avointa seksiä eikä liiaksi verta ja väkivaltaa. Yleensä päähenkilö on harrastajasalapoliisi, toimittaja tai tavallinen kansalainen, tapahtumaympäristö on rajattu ja henkilöt tuntevat toisensa.

## Aiheesta muualla
* Malice Domestic Ltd: Agatha Awards
Saab MFI-15 Safari

**Saab MFI-15 Safari**, jota on myyty myös nimellä **Saab MFI-17 Supporter**, on koulutuslentokone, jota käyttää (vuonna 2008) mm. Norjan ilmavoimat.

Lentokoneen suunnitteli Björn Andreasson toimiessaan Malmö Flygindustri-yrityksessä (MFi, MFI). Sen tunnus oli **MFI-15**. MFI-15 Safarin ensilento tapahtui vuonna 1969. Sen sotilasversio oli nimeltään **MFI-17**.

Malmön lentokonetehtaan osaaminen pohjautui komposiittirakenteisiin. MFI-15 on metalli-komposiittirakenteinen - siivessä on ohut alumiininen pinta- ja sisälevy ja välissä hunajakenno.

Yrityksen tarkoitus oli ilmeisesti myydä tätä konetta kehitysmaissa käytäviin sotiin, mutta se ei onnistunut. Hieman Safaria myöhemmin jopa Valmet Vinkasta haaveiltiin COIN (counter insurgency) konetta.

Tuotanto siirtyi pian Saabille, joka myi konetta nimellä Saab Supporter. Saab valmisti koneita 250 kappaletta. Suurin ostaja oli Pakistan, joka osti valmiita koneita 92 kappaletta ja kokosi itse 120 lentokonetta. Kauppa liittyy aikaan, jolloin Ruotsin pääministeri Olof Palme teki yhdistettyjä julkisia rauhanedistys- ja salaisia asemyyntimatkoja Intiaan ja Pakistaniin.

## Tekniikkaa

* Miehistö: ohjaaja ja oppilas/matkustaja
* Pituus 7&nbsp;m
* Kärkiväli 8,85&nbsp;m
* Korkeus 2,6&nbsp;m
* Siipipinta-ala 11,90&nbsp;m²
* Tyhjäpaino 690&nbsp;kg
* Suurin sallittu lentoonlähtöpaino 1&nbsp;200&nbsp;kg
* Voimalaite Avco Lycoming IO-360-A1B6, 4-sylinterinen, ilmajäähdytetty mäntämoottori, teho 200&nbsp;hv eli 149&nbsp;kW
* Suurin lentonopeus 362&nbsp;km/h
* Matkalentonopeus 154&nbsp;solmua
* Sakkausnopeus 55&nbsp;solmua
* Lakikorkeus 6&nbsp;100&nbsp;m

## Versiot

***MFI-15 Safari**  
***MFI-17 Supporter** - Saabin myymä sotilasversio. Myyty mm. Tanskaan, jossa kulkee nimellä **T-17**
***Saab Safari TS** - Yksi prototyyppi rakennettiin, jossa oli 210 hv turboahdettu mäntämoottori
***MFI-17 Mushshak** - Pakistanilainen lisenssiversio
***MFI-395 Super Mushshak** - Pakistanilainen modifioitu lisenssiversio
***Shahbaz** - Pakistanilainen jatkokehitelmä

## Käyttäjät

* Tanskan ilmavoimat - 32 kpl
* Norjan ilmavoimat - 32 kpl
* Pakistan - 28 + 92 kpl alkuperäisiä Saabin koneita, pakistanilaisia kehitelmiä Pakistanissa 25+149+20 kpl, Syyriassa 6 kpl, Arabiemiirikuntien liitossa muutamia kappaleita, "KSA":ssa 20 kpl ja Omanissa 8 kpl.
* Sierra Leone 2 kpl
* Zambia - 20 kpl

## Lähteet

## Aiheesta muualla

* Fly 98: Saab Safari 
* Saab-MFI 15/17 Safari-Supporter
Maneki neko

**Maneki neko**, onnenkissa (, 'kutsuva kissa'), on Aasiassa yleinen vaurauden vertauskuva, onnensymboli ja liiketoiminnan suojelija, jonka alkuperä juontaa Japaniin. Eturaajaa heiluttavaa istuvaa kissaa esittävä patsas asetetaan yleensä kauppojen sisäänkäyntien edustalle tai näyteikkunaan. 

## Symboliikka

Maneki neko -patsas tai nukke on tehty keramiikasta, ja sen piirteet viittaavat rodultaan Japanin bobtailiin. Sisällä on koneisto, joka liikuttaa kissan tassua ylös ja alas. Länsimaissa liike vaikuttaa tervehtimiseltä tai hyvästijätöltä, koska tassu osoittaa alas, mutta Aasian kulttuureissa se ymmärretään luokseen kutsumiseksi tai pyytämiseksi.

## Historia

Maneki nekon synty ja alkuperä on hämärän peitossa. Se ilmestyi Japaniin luultavasti Edo-kauden lopulla, mutta varhaisimmat luotettavat maininnat siitä ovat peräisin Meiji-kaudelta 1870-luvulta. Symboli mainitaan sanomalehtiartikkelissa 1876, ja tiedetään että kimonoon puettuja Maneki neko -patsaita käytettiin osakalaisessa pyhäkössä samoihin aikoihin. 1900-luvun alussa tapa oli jo yleistynyt ja laajalle levinnyt.

## Lähteet

## Aiheesta muualla

* Onnenkissoja
Nokkosmustesieni

**Nokkosmustesieni** (*Coprinopsis urticicola*, syn. *Coprinus urticicola*) on lehdoissa, puutarhoissa, puistoissa ja joutomailla kasvava mustesienilaji. Se kasvaa kuolleiden sarojen, nokkosten yms. korsilla. Laji on Suomessa jokseenkin yleinen. 

## Lähteet
* Ympäristö.fi, kohta Coprinus urticicola

### Viitteet
Hakamustesieni

**Hakamustesieni** (*Coprinopsis utrifer*, syn. *Coprinus utrifer*) on laidunnetuissa metsissä kasvava mustesienilaji. Se kasvaa lehmän lantakasoissa. Laji on Suomessa harvinainen, uhanalaisuusluokitus puutteellisesti tunnettu (**DD**). Laji ei ole yleinen muuallakaan Pohjoismaissa. 
Hakamustesienen lakki on aluksi ellipsimäinen, laajetessaan laakeneva, muuttuu uurteiseksi. Lakin väri on nuorena lähes valkoinen, myöhemmin ruskea. päällä vaihtelevasti puuterimaista suojusjätettä. Jalka on enintään 5 senttimetrin mittainen ja 1-2 millimetriä paksu.

## Lähteet
* Ympäristö.fi, kohta Coprinus utrifer

### Viitteet
Histoni H4

**Histoni H4** on tumallisten solujen DNA:ta järjestävä proteiini, histoni, jota koodava geeni on **HIST4H4**. 

Yhdessä histoni H3:n kanssa H4 muodostaa tetrameerin, joka yhdessä histoneista H2A ja H2B muodostuneen dimeerin kanssa synnyttää kahdeksanmolekyylisen pallon. Tämän kompleksin ympärille kiertyy noin 146 emäsparia DNA:ta. Lisäksi H3-H4-kompleksiin liittyy liitinhistoni H1.

Histoni H4:n koko on noin 9&nbsp;950 daltonia. Siinä on runsaasti alfakierrettä. Ihmisen H4:ssä on ainakin 102 aminohappoa. Hiivan histonin H4-proteiinia koodaa 104 aminohappoa

## Lähteet

## Aiheesta muualla
* Entrez Gene: HIST4H4 histone cluster 4, H4
Himmimustesieni

**Himmimustesieni** (*Coprinellus xanthothrix*, syn. *Coprinus xanthothrix*) on seka- ja lehtimetsissä sekä laidunnetuissa metsissä kasvava mustesienilaji. Se kasvaa laholla lehtipuulla sekä karikkeella. Lakin läpimitta vaihtelee vajasta kolmesta neljään senttimetrin. Lakin väri vaihtelee ruosteenkellertävästä ruostenruskeaan ja on tyypillisesti jauhomaisen härmeen peittämä. Heltasto on irtotyvinen, heltat ohuet, aluksi valkoiset, mutta muuttuvat itiöpölystä ruskeanmustiksi. Valkea jalka saattaa olla enimmillään kymmenen senttimetrin mittainen, yläosastaan silkkimäinen, alhaalta hieman raidallinen. Lajin itiöemiä saattaa tavata keväästä syksyyn.

Laji on Suomessa yleinen. Aiemmin **lautamustesienen** katsottiin olevan oma lajinsa (*Coprinus domesticus*), mutta se on nykyisin yhdistetty samaan lajiin himmimustesienen kanssa . Tätä pidettiin hieman kookkaampana, kellertävämpänä ja lähinnä hieman järeämmällä puutavaralla kasvavana.

Himmimustesieni ei kuulu ruokasieniin.

## Lähteet
* Ympäristö.fi, kohta Coprinus xanthothrix

### Viitteet

## Aiheesta muualla
* Laji.fi: Himmimustesieni (''Coprinellus xanthothrix'')
* UniProt: Taxonomy - ''Coprinellus xanthothrix'' 
* Global Biodiversity Information Facility (GBIF): ''Coprinellus xanthothrix''
Katemustesieni

**Katemustesieni** (*Coprinellus radians*, syn. *Coprinus radians*) on lehdoissa, puistoissa ja hakamailla kasvava mustesienilaji. Se kasvaa laholla lehtipuulla kuten oksilla, kannoilla ja jopa lahotukeilla sekä multamaalla. Sieni on Suomessa yleinen. Sienen lakki vaihtelee nuorena leveydeltään 10 ja 15 millimetrin, korkeudeltaan 10 ja 25 millimetrin välillä. Sitä on kuvattu muodoltaan tammenterhomaiseksi. Vanhetessaan siitä tulee kellomainen. Sen väri on valkoisen kermamainen. Suojusjäte on jyväksinen, valkoisesta ruskehtavaan. Heltat ovat tiheässä, lopulta mustemaisena liukenevat. Jalka on valkoinen, hieman tyvestä paksumpi, 4–8 senttimetriä korkeä ja 3–5 millimetrin paksuinen.   

## Lähteet
* Ympäristö.fi kohta Coprinus radians

### Viitteet
Deksippos

**Deksippos** (kreikkaa), latinaksi **Dexippus**, voi viitata seuraaviin henkilöihin:

* Deksippos (400-luku eaa.), spartalainen sotapäällikkö peloponnesolaissodassa
* Deksippos Koslainen (300-luku eaa.), kreikkalainen lääkäri
* Publius Herennius Dexippus (200-luku), kreikkalais-roomalainen historioitsija
* Deksippos (n. 350), kreikkalainen uusplatonilainen filosofi
Marrasmustesieni

**Marrasmustesieni** (*Tulosesus plagioporus*, syn. *Coprinellus plagioporus* tai *Coprinus plagioporus*) on puutarhoissa, meritörkykasoissa ja sisälläkin kasvava mustesienilaji. Laji kasvaa kostealla maalla ja kasvinjätteillä. Lajin esiintyvyys Suomessa on puutteellisesti tunnettu, mutta maailmanlaajuisesti se on elinvoimainen. 

## Lähteet
Sontamustesieni

**Sontamustesieni** (*Coprinopsis xenobia*, syn. *Coprinus xenobius*) on lehmän ja hirven lannalla kasvava mustesienilaji. Sitä esiintyy Suomessa, mutta laji on puutteellisesti tunnettu, ilmeisesti elinvoimainen, ei kuitenkaan yleinen. Itiöemät voivat kehittyä jo keväälläkin, mutta syksyyn asti. Lajin itiöemä on pieni. Lakki on puolipallomainen tai ellipsoidi, ikääntyessään laakeneva. Lakin väri vaihtelee valkoisesta keskiosan savenharmaaseen, kehittyessään mustuu ja katoaa. Jalka on vetisen vaalea ja tupsuinen ja sen pituus korkeintaan neljä senttimetriä, paksuus yleensä alle kaksi millimetriä. Lajia ei kannata kuvitella ruokasieneksi.   

## Lähteet
*  luku 5.2: Kytövuori, I., Nummela-Salo, U., Ohenoja, E., Salo, P & Vauras, J. 2005: Helttasienten ja tattien levinneisyystaulukko. Julk.: Salo, P Niemelä, T., Nummela-Salo, U. & Ohenoja, E. (toim.). Suomen helttasienten ja tattien ekologia, levinneisyys ja uhanalaisuus. Suomen ympäristökeskus, Helsinki. Suomen ympäristö 769. Ss. 109-224.

### Viitteet
Talviolympialaiset 1940

**V talviolympiakisat** oli tarkoitus pitää 1940. Talviolympiakisat myönnettiin pidettäviksi Sapporossa, Japanissa, mutta järjestäjät joutuivat perumaan ne Kiinan-Japanin sodan takia. Kansainvälinen olympiakomitea antoi kisat Sankt Moritzille, Sveitsiin, mutta erimielisyydet KOK:n ja järjestäjien välillä saivat aikaan kisojen myöntämisen Garmisch-Partenkirchenille, Saksaan. Niitä ei kuitenkaan voitu järjestää toisen maailmansodan takia, joten V talviolympiakisat aiottiin pitää Cortina d'Ampezzossa 1944.
Talviolympialaiset 1944

**V talviolympiakisat** oli tarkoitus pitää vuonna 1940, mutta tuolloin niiden järjestäminen ei lopulta ollut mahdollista toisen maailmansodan takia. Talviolympiakisat aiottiin pitää Cortina d'Ampezzossa, Italiassa 1944, mutta niitä ei silloinkaan voitu järjestää maailmansodan takia, joten V talviolympiakisat olivat Sankt Moritzissa 1948.
Kääpiömustesieni

**Kääpiömustesieni** (*Coprinopsis radiata*, syn. *Coprinus radiatus*) on lannalla ja oljilla kasvava mustesienilaji. Se kasvaa laitumilla ja kulttuurivaikutteisilla paikoilla. Laji on Suomessa yleinen. Läheinen pienikokoinen, mutta ilmeisesti kuitenkin eri laji on nuppimustesieni, (*Coprinopsis pseudoradiata*).

## Lähteet
* Ympäristö.fi, kohta Coprinus radiatus

### Viitteet
Rock ’n Roll Train

**Rock ’n Roll Train** on australialaisen hard rock -yhtye AC/DC:n single joka julkaistiin vuonna 2008 yhtyeen albumilta *[[Black Ice]]*. Se on albumin ensimmäinen kappale, ja kestää 4.21. ”Rock ’n Roll Train” -single julkaistiin 28. elokuuta ja musiikkivideo syyskuussa.

## Lähteet
Partikulaarioikeus

**Partikulaarioikeus** ( < myöhäislat. *particulā'ris*, osanen) on yhtenäisen oikeusjärjestyksen eli voimassa olevien oikeusnormien joukon sisällä oleva erillinen oikeusjärjestelmä tai alueellinen normikokonaisuus. Euroopassa oli myöhäiskeskiajalla tavallista, että voimassa oli samanaikaisesti useita oikeusjärjestyksiä. Perinteisen tapaoikeuden rinnalle muodostui feodaalinen läänitysoikeus ja kartano-oikeus sekä itsenäistyviä kaupunkeja varten kaupunkioikeus ja kehittyvää kauppaa ohjaamaan kauppaoikeus. Niiden ohella voimassa oli katolisen kirkon kanoninen oikeus, johon sisältyivät muun muassa paavien dekretaalit ja kirkolliskokousten päätökset.

Pyhässä saksalais-roomalaisessa keisarikunnassa partikulaarioikeus oli etusijalla yhtenäiseen oikeusjärjestykseen nähden. Partikulaarioikeutta olivat valtakunnan eri osissa noudatetut paikalliset oikeussäännöstöt koko valtakunnan yhtenäisoikeuden vastakohtina. Partikulaarioikeudet alkoivat uuden ajan alussa menettää merkitystään valtiovallan lujittaessa otettaan ja valtioiden yhtenäisen oikeusnormiston saadessa vähitellen etusijan.

## Lähteet
* Heikki Pihlajamäki: Partikulaarioikeudet. Teoksessa Encyclopædia iuridica fennica, Suomalainen lakimiesyhdistys 1999 , osa VII s. 953
Esteettinen kategoria

**Esteettinen kategoria** on samankaltaisten esteettisten elämysten luokka johon liittyy tietty hallitseva tunnelaatu tai -suhtautuminen. Esteettisen kategorian ohella voidaan puhua myös esteettisen modifikaatiosta tai muunnelmasta. Esteettisiä kategorioita ovat esimerkiksi kaunis, subliimi (eli ylevä), pittoreski, arvokas, traaginen ja koominen.

## Lähteet
Rauta(II)sulfaatti

**Rauta(II)sulfaatti** eli **rautavihtrilli** tai **ferrosulfaatti** on kemiallinen yhdiste, jonka kemiallinen kaava on FeSO4. Sitä tavataan luonnossa kidevedellisinä hydraatteina. Mineraaleista rozeniitti koostuu rauta(II)sulfaattitetrahydraatista (FeSO4·4H2O) ja melanteriitti rauta(II)sulfaattiheptahydraatista (FeSO4·7H2O).

Terästä pintakäsiteltäessä rikkihapolla syntyy sivutuotteena suuria määriä rautavihtrilliä.
:Fe + H2SO4 → FeSO4 + H2

Sitä käytetään teollisuudessa pelkistimenä ja lääkkeenä raudanpuuteanemian hoidossa. Vedenpuhdistuksessa rauta(II)sulfaattiheptahydraattia käytetään saostamaan vesistöjä rehevöittäviä fosfaatteja (PO43&minus;). Rauta(II)sulfaattia käytetään myös pigmentti- eli väriaineiden raaka-aineena sekä värjäyksessä puretusaineena eli mordanttina. Rauta(II)sulfaatista voidaan valmistaa myös rautaoksidia (FeO). Rauta(II)sulfaattiheptahydraattia syntyy suuria määriä titaanidioksidin (TiO2) valmistusprosessin sivutuotteena, kun titaanipitoisena raaka-aineena käytetään ilmeniittiä. 

Rauta(II)sulfaatti on haitallista ihmiselle nieltynä, sekä ärsyttää ihoa ja silmiä.

## Katso myös
*Rauta(III)sulfaatti
*Rauta

## Lähteet

## Aiheesta muualla

*Rauta(II)sulfaatin kemiaa
*PubChem: Iron(II) sulfate 
*PubChem: Ferrous sulfate monohydrate 
*PubChem: Ferrous sulfate heptahydrate 
*ChemBlink: Ferrous sulfate 
*ChemBlink: Ferrous sulfate monohydrate 
*ChemBlink: Ferrous sulfate tetrahydrate 
*ChemBlink: Ferrous sulfate heptahydrate 
*Mindat: Rozenite 
*Mindat: Melanterite
Aarno Maliniemi

**Aarno Henrik Maliniemi**, vuoteen 1930 *Malin*, (9. toukokuuta 1892 Oulu – 9. lokakuuta 1972 Helsinki) oli suomalainen kirkkohistorioitsija ja Helsingin yliopiston kirkkohistorian professori.

Maliniemi väitteli filosofian tohtoriksi 1925. Hän toimi Helsingin yliopiston kirjaston kirjastonhoitajana 1927–1945, kirkkohistorian professorina 1945–1960. Hän sai teologian kunniatohtorin arvon Helsingistä 1942, Uppsalasta 1952 ja skotlantilaisesta St Andrewsin yliopistosta 1960. Hän erikoistui Suomen keskiaikaisen latinankielisen kirjallisuuden tutkimukseen. Hän oli keskiajan kirkon suuri tuntija, ja on tutkinut myös vanhaa suomalaista kirjallisuutta.

Hänen puolisonsa oli filosofian tohtori ja lehtori Irja Maliniemi, joka oli vuodesta 1962 Helsingin yliopiston vertailevan kirjallisuudenhistorian dosentti.

## Tuotanto
* *Der Heiligenkalender Finnlands* (1925)
* *Studier i Vadstena klosters bibliotek* (1926)
* *S. G. Elmgrenin muistiinpanot* (1939)
* *De Sancto Henrico* (1942)
* *Birgittalaisuudesta sekä kohtia Naantalin luostarin historiasta* (1943)
* *Zur Kenntnis des Breviarium Aboense* (1957)

## Lähteet

## Aiheesta muualla
* Pohjoismaiden keskiaikaa valaisevat tutkimukset Vatikaanin arkistossa. Suomen aktiivinen osanotto tutkimukseen antaa paljon arvokasta valaistusta menneisyydellemme, Helsingin Sanomat, 18.03.1928, nro 77, s. 7, Kansalliskirjaston digitaaliset aineistot
21 cm Mörser 16

**21 cm Mörser 16** oli saksalainen järeä kenttälavettinen mörssäri. Tykkimallin suunnitteli esseniläinen Friedrich Krupp AG ja sitä valmistettiin vuosina 1916–1918. 21 cm Mörser 16 oli tarkoitettu pääasiallisesti linnoituslaitteiden tuhoamiseen. Tätä tehtävää silmällä pitäen tykin ampumatarvikevalikoimaan kuului sekä sirpale- että panssarikranaatteja. Tykkiä kutsuttiin Saksassa myös nimellä Langer 21 cm Mörser 16, koska siinä oli pidempi putki kuin vanhemmassa 21 cm Mörser 10:ssä.

Ensimmäisen maailmansodan jälkeen Saksa myi joukon 21 cm Mörser 16 -tykkejä Ruotsille. Talvisodan aikana Suomi osti niistä neljä. Ase sai Suomessa sai nimikkeen 210 H/17.

Tykki on esillä Museo Militariassa Hämeenlinnassa.

## Katso myös
*Suomalaisen kenttätykistön kalusto jatkosodassa
The Living End

**The Living End** on australialainen rockyhtye, joka on peräisin Melbournesta. Yhtye perustettiin 1994 ja nykyiseen kokoonpanoon kuuluvat Chris Cheney, Scott Owen ja Andy Strachan. Yhtye nousi julkisuuteen 90-luvun lopulla tuplasinglen "Second Solution/Prisoner of Society" julkaisun jälkeen.

Tähän päivään mennessä yhtye on julkaissut viisi studioalbumia ja yhden singlekokoelman Australiassa. Näistä kaksi ovat nousseet Australian levymyyntilistoilla. He ovat myös saavuttaneet huomioitavaa suosiota Yhdysvalloissa sekä Euroopassa.

## Tyyli ja vaikutteet
Chris Cheney pitää 1950-luvun rock-musiikkia suurimpana vaikuttajanaan ja ensimmäisenä musiikillisena rakkautenaan. Yhtyeen tyyli perustuikin aluksi juuri siihen. Australiassa 80-luvulla tehty rock on toisena suurena vaikuttajana, koska yhtyeen jäsenet kertovat kasvaneensa siihen ja arvostaneensa sitä. 1980-luvun rockabilly-yhtye Stray Cats inspiroi Scott Owenia käyttämään kontrabassoa, kun yhtye päätti aloittaa musiikin tekemisen. Muita vaikutteita yhtye on ottanut The Reverend Horton Heatilta ja Eddie Cochranista.

Yhtye myös pitää pohjanaan punk-ideologiaa, viitaten Iggy Popiin, The Who:hon and The Jamiin yhtyeinä, jotka jakavat heidän kanssaan samat periaatteet: ympäröivästä yhteisöstä huomioiden tekemisen. Heitä on myös verrattu 1990-luvun punkin uudelleensynnyttäjään Rancidiin. Yhtye ei kuitenkaan pidä itseään punk-yhtyeenä, enemmän rock-yhtyeenä, joka on ottanut vaikutteita punkista.

## Diskografia
### Studioalbumit
*1998: *[[The Living End (albumi)|The Living End]]*
*2000: *[[Roll On]]* 
*2003: *[[Modern Artillery (albumi)|Modern Artillery]]*
*2006: *[[State of Emergency (albumi)|State of Emergency]]*
*2008: *[[White Noise (The Living End albumu)|White Noise]]*
*2011: *[[The Ending Is Just the Beginning Repeating]]*
*2016: *[[Shift (The Living Endin albumi)|Shift]]*
*2018: *[[Wunderbar]]*

## Aiheesta muualla

*Virallinen kotisivu
*Virallinen MySpace-sivu
*Kuvagalleria
Kilderik II

**Kilderik II** (n. 653–675) oli Austrasian kuningas 662–675 ja kaikkien frankkien kuningas 673–675. Hän oli Klodvig II:n toiseksi vanhin poika.

Kilderikin vanhempi veli Klotar III oli lyhyen aikaa koko frankkien valtakunnan kuningas vuodesta 661, mutta hän luovutti jo seuraavana vuonna Austrasian Kilderikille.

Klotarin kuoltua 673 Neustrian major domus Ebroin yritti saada Teoderik III:n perimään veljensä kuningaskunnat, mutta burgundiylimykset pyysivät Kilderikiä Neustrian ja Burgundin kuninkaaksi. Kilderik valloitti nopeasti nuoremman veljensä maat ja syrjäytti tämän. 

Kilderik teki major domuksestaan Wulfoaldista myös Neustrian ja Burgundin major domuksen ja syrjäytti näin vaikutusvaltaisen Ebroinin. Tämä herätti suurta tyytymättömyyttä Neustriassa ja Burgundissa, joissa olisi haluttu pitää omat käskynhaltijat. Viimeinen pisara oli Kilderikin Bodilo-nimiselle ylimykselle määräämä laiton ja nöyryyttävä ruumiillinen rangaistus. Kostoksi Bodilo murhautti Kilderikin.

## Katso myös
*Luettelo frankkien kuninkaista

## Lähteet
Maksimos Efesoslainen

**Maksimos Efesoslainen** (joskus *Maksimos Smyrnalainen*) (k. 372) oli antiikin kreikkalainen uusplatonilainen filosofi. Hän oli yksi Iamblikhoksen merkittävimpiä seuraajia. Maksimos toimi keisari Julianuksen oppi-isänä tämän pyrkiessä palauttamaan pakanallisen uusplatonilaisen uskonnon kristinuskon tilalle.

Maksimos oli kotoisin joko Efesoksesta tai Smyrnasta. Hänen kerrotaan olleen ylhäisestä ja varakkaasta perheestä. Maksimoksella oli suuri vaikutusvalta keisari Julianukseen. Hän hyödynsi tämän kiinnostusta magiaan ja teurgiaan, ja sai enteitä tulkitsemalla merkittävän aseman hovissa. Tämä tuotti hänelle myös useita vihollisia. Julianuksen kuoltua hänet vangittiin, ja keisari Valens tuomitsi hänet kuolemaan.

Maksimos keskittyi uusplatonismin mystiseen puoleen, ja antoi vähemmän arvoa loogisille todistuksille tai argumenteille. Hänen sanotaan kuitenkin olleen logiikan suhteen samaa mieltä kuin Eusebios Myndoslainen, Porfyrios ja Iamblikhos.

Maksimos on yksi päähenkilöistä Gore Vidalin romaanissa *Julian* (1964). Hänet kuvataan huijarina, jonka neuvot ovat pääsyyllisiä Julianuksen kuolemaan.

## Lähteet

## Aiheesta muualla

* Wace, Henry: ”Maximus of Ephesus” *Dictionary of Christian Biography and Literature to the End of the Sixth Century A.D., with an Account of the Principal Sects and Heresies.* Christian Classics Ethereal Library
Prelatuuri

**Prelatuuri** on kirkollinen itsehallinnollinen organisaatio. Prelatuurin johtajaa kutsutaan **prelaatiksi** (, sanasta *praeferre*, asettaa eteen).

## Saksan evankelisessa kirkossa
Saksan evankelisen kirkon hallinnoinnissa termi ”prelatuuri” on käytössä ainoastaan Badenissa ja Württembergissä ja sillä tarkoitetaan Saksan valtionkirkon keskitason hallintaelintä.

Prelaturiksi kutsutaan myös EKD:n kirkon luostareiden, kuten Hannoverissa sijaitsevan Amelungsbornin luostarin toiminta-aluetta.

## Katolisessa kirkossa
Katolisessa kirkossa prelatuuri voi olla alueellinen (alueprelatuuri, territoriaalinen prelatuuri) tai maantieteellisestä alueesta riippumaton, henkilöitä käsittävä prelatuuri (henkilöprelatuuri, personaaliprelatuuri).

Prelatuurin erityinen piirre on, että se on paikallisesta hiippakunnasta ja piispasta riippumaton. Prelatuurin hallintovalta ei kuulu hiippakunnalle vaan suoraan paaville. Alueprelatuurin prelaattia kutsutaan sen vuoksi nimellä *praelatus nullius*, jossa nullius tulee sanoista *nullius dioeceseos* tarkoittaen ”ei (kuulu mihinkään) hiippakuntaan”. Prelaatti käyttää alueellaan samankaltaista toimivaltaa kuin piispa hiippakunnassa. Ellei prelaattia ole vihitty piispaksi, hänellä ei kuitenkaan ole piispalle kuuluvaa oikeutta vihkiä pappeja ja diakoneja.

Henkilöprelatuuri on erityisiä tehtäviä varten perustettu organisaatio, jossa voi olla jäseninä sekä pappeja että muita seurakunnan jäseniä. Henkilöprelatuurin toimivalta ei rajoitu alueeseen vaan koskee prelatuuriin liittyneitä henkilöitä. Henkilöprelatuuri on kuin hengellinen järjestö, jolla on henkilöjäseniä. Se ei kuitenkaan kuulu paikallisen hiippakunnan tai piispan hallintovaltaan. Sekä prelaatti että prelatuuri vastaavat toiminnastaan suoraan paaville. Henkilöprelatuuri eroaa hengellisistä sääntökunnista siten, että sen jäsenet elävät tavanomaista elämää kodissaan ja ammatissaan, he eivät anna (luostari)lupauksia eikä heillä ole suoranaisia velvollisuuksia. Jäsenellä on tosin järjestön antamia tehtäviä. Henkilöprelatuurin jäsen vastaa prelatuurin antamista tehtävistä prelatuurille itselleen, ja omalle piispalleen niistä velvollisuuksista, jotka on kirkossa osoitettu kaikille jäsenille. Katolisen kirkon ainoa henkilöprelatuuri on tällä hetkellä järjestö Opus Dei.

## Lähteet
Clamecy

**Clamecy** voi tarkoittaa seuraavia Ranskan kuntia:

* Clamecy, Aisnen departementissä
* Clamecy, Nièvren departementissä
Rantatie

**Rantatie** voi tarkoittaa ainakin seuraavia:

## Teitä, katuja ja kunnanosia

* Rantatie, Valtatie 8 Turusta Ouluun
* Rantatie, Vesijärven rantaa pitkin kulkeva tie Hollolassa, osa yhdystietä 2956
* Rantatie, Liminganjoen vartta pitkin kulkeva tie Limingassa Vanhan Limingan alueella
* Rantatie, museotie Tuusulassa, Tuusulanjärven itärannalla
* Rantatie, Tuusulan kunnanosa Tuusulanjärven itärannalla
* Pohjanmaan rantatie, Pohjanlahden ympäri Turusta Tukholmaan johtanut historiallinen tie
* Rantatie, nähtävyystie joka kulkee melkein koko matkalta Säkylän alueella.
* Suuri rantatie eli Kuninkaantie, Turusta Viipuriin johtanut historiallinen tie
* Sörnäisten rantatie, katu Helsingin Sörnäisissä

## Muuta
* Rantatie, Antero Vartian säveltämä tango
* Rantatie-kvartetti, suomalainen jousikvartetti
Vincemus

**Vincemus** on hämeenlinnalainen salibandyn erikoisseura. Seuran miesten edustusjoukkue pelaa kaudella 2010–2011 II-divisioonaa.

Parhaimmillaan miesten edustusjoukkue on pelannut I-divisioonaa kaudella 2008–2009.

## Historia
Seura aloitti toimintansa salibandyliiton sarjoissa kaudella 1991–1992, jolloin sarjatasona oli III-divisioona, joka oli tuolloin alin sarjataso. Seuran nimi tulee latinasta ja se tarkoittaa vapaasti käännettynä *"me tulemme voittamaan"*.

## Aiheesta muualla
* Seuran kotisivut 
* Seuran kotisivut
Kirkkonummi Rangers

**Kirkkonummi Rangers** on vuonna 1992 perustettu kirkkonummelainen salibandyn erikoisseura. Kaudella 2023–2024 seuran miesten  edustusjoukkue pelaa divarissa ja naisten edustusjoukkue pelaa I-divisioonassa. Lisäksi seuralla on laaja junioritoiminta, jossa pojissa on joukkueita P22–P10-junioreissa ja tytöillä P22–P10-junioreissa.

Rangers on pelannut miesten salibandyliigassa yhteensä kolme kautta, eli 99 ottelua. Pisteitä kyseisissä otteluissa seura on kerännyt 50 (23-4-72) ja on sijoittunut kaikkienaikojen maratontaulukossa sijalle 38. 

Tunnettuja entisiä pelaajia: Rein Kivi, Iiro Oksanen, J-P Lehtonen, Mikko Sipilä, Olli Siitonen

## Organisaatio

Seuran hallituksen jäsenet:
*Puheenjohtaja: Esa Illen
*Varapuheenjohtaja: Tytti Lund
*Rahastonhoitaja: Marjo Maukonen
*Jari Kallio
*Leena Saario
*Ben Romsi

## Lähteet

## Aiheesta muualla
* Seuran kotisivut
AS Ariana

**Association Sportive d'Ariana** () on tunisialainen jalkapalloseura, joka perustettiin vuonna 1938. Sen kotistadionina toimii Municipal Stade Municipal d'Ariana, joka sijaitsee Arianassa.

## Saavutukset
***[[Ligue Professionnelle 2]]:n mestaruus**: 1969

## Tunnettuja entisiä pelaajia
*  Mehdi Meriah
*  Kamel Zaïem

## Entisiä valmentajia
*  Ali Kaabi (2008–?)
*  Slim Abdelghaffar

## Lähteet
Lower Klamath Lake

**Lower Klamath Lake** on järvi Kalifornian ja Oregonin rajalla. Järven ympäristössä sijaitsee lintujen suojelualue, joka ulottuu myös Oregonin puolelle. Järven ympäristö on modocien historiallista asuinaluetta.
Uudenkaupungin Salibandy

**Uudenkaupungin Salibandy** (USB) oli uusikaupunkilainen salibandyn erikoisseura. Seuran miesten edustusjoukkue pelasi korkeimmillaan I-divisioonassa.

Seura yhdistyi KaPa-65:n kanssa vuonna 2022 Nystars Uudeksikaupungiksi. 

## Aiheesta muualla
* Seuran kotisivut 
* Miesten joukkuekortti salibandyliigan sivuilla
BayArena

**BayArena** on jalkapallostadion Leverkusenissa Saksassa. Sen yleisökapasiteetti on 30&nbsp;210 paikkaa, ja se toimii Bayer Leverkusenin kotistadionina.

Stadion valmistui vuonna 1958, jolloin sen nimi oli *Ulrich-Haberland-Stadion* Bayer Leverkusenin perustajan ja Bayer AG:n entisen puheenjohtajan Ulrich Haberlandin mukaan. Alun perin stadionille mahtui 20&nbsp;000 katsojaa. Stadionin uudelleenrakennusprojekti alkoi 1986 ja valmistui 1997. Tällöin yleisökapasiteetti nousi 22&nbsp;500:een. Seuraavana vuonna stadion sai nimekseen BayArena. Viimeisin uudistustyö stadionille tehtiin vuoden 2007 lopusta kesään 2009 saakka. Tällöin muun muassa kasvatettiin yleisökapasiteettia ja parannettiin sponsoritiloja. BayArenalla on oheispalveluina muun muassa hotelli (vuodesta 1999), ravintola ja kongressitiloja.

BayArena oli yksi naisten vuoden 2011 MM-kisojen pelipaikoista.

## Lähteet

## Aiheesta muualla
USB (täsmennyssivu)

**USB** tarkoittaa seuraavia asioita:

*Tietokonetekniikassa sarjaväyläarkkitehtuuri oheislaitteiden liittämiseksi tietokoneeseen ()
*Radiotekniikassa lähetteen ylempää sivukaistaa
*Urheilussa salibandyseuraa Uudenkaupungin Salibandy
Malmö Flygindustri

**Malmö Flygindustri** (MFI) oli Malmössä toiminut lentokonetehdas, jonka Saab osti maaliskuussa 1968. Saab osti samalla MFI15-koneen oikeudet.

## Taustaa

## Historia
Yhtiön jäljelle jääneestä omaisuudesta luotiin Malmö Flygindustri 1936 Halmstadissa. Eräs sen perustajista oli Björn Andreasson. Yhtiössä toimi entisiä Kolmannen valtakunnan koelentäjiä ja lentokonesuunnittelijoita ja oli eräs jatke Saksan ja Ruotsin lentokoneteollisuuksien kytkennälle. Sen osaaminen perustui hunajakennorakenteiden osaamiseen - lentokoneen olivat kurorakenteisia, mutta 1960-luvulle ominaiseen tapaan vielä alumiinilevyä eikä esim. hillikuitua.

## Tuotteet

### Lentokoneet
*MFI-9
*MFI-10 Vipan
*Saab Safari

### Autot

*Saab Sonett

## Lähteet
*

### Viitteet
Meaghan Jette Martin

**Meaghan Jette Martin** (s. 17. helmikuuta 1992 Las Vegas, Nevada) on yhdysvaltalainen näyttelijä ja laulaja, joka tunnetaan muun muassa Disney Channelin elokuvasta *[[Camp Rock]]* (2008), jossa hän esitti ilkeää Tess Tyleria. Martin koe-esiintyi aluksi Mitchien roolia varten, mutta Demi Lovaton saatua roolin hän sai Tessin roolin.

## Filmografia

*2007 Zackin ja Codyn viiden tähden elämää – Stacey
*2007 Kodinpuolustaja – Candy
*2007 Just Jordan – Ashley
*2008 Camp Rock Tess Tyler
*2008 House – M.D. Sarah
*2009 Dear Lemon Lima – Megan Kennedy
*2010 Camp Rock 2: The Final Jam – Tess Tyler
*2011 Mean Girls 2
*2015 Until Dawn

## Lähteet

## Aiheesta muualla
*
The Best of Poison: 20 Years of Rock

**The Best of Poison: 20 Years of Rock** on Poisonin kokoelma-albumi, joka julkaistiin 4. huhtikuuta 2006. Se sisältää yhtyeen suurimmat hitit 1980- ja 1990-luvuilta. Albumi sisältää myös yhtyeen ensimmäisen albumin, *[[Look What the Cat Dragged In]]* -levyn, kaksi hittiraitaa ”Talk Dirty To Me” ja ”I Want Action”. Levyllä kuullaan myös yhtyeen oma versio Kiss-yhtyeen tutuksi tekemästä hittikappaleesta ”Rock and Roll All Nite”. 

## Kappaleet
#
#
#
#
#
#
#
#
#
#
# (Kiss-cover)
#
#
#
#
#
#
# (Grand Funky Railroad -cover)

## Arvostelut
* Allmusic: 

## Lähteet
Venesat 1

**Venesat 1** on Venezuelan valtion omistama tietoliikennesatelliitti, joka laukaistiin avaruuteen 29. lokakuuta 2008 Xichangin avaruuskeskuksesta Pitkä marssi -kantoraketilla. Avaruusalus sai nimen "Simon Bolivar 1".  Miljoonat venezuelalaiset seurasivat televisioista laukaisun kulkua. 

Satelliitti perustuu kiinalaiseen DFH-4-satelliittiin. Siinä on 12 C-kaistan ja 14 Ku-kaistan transponderia. Satelliitin massa on 5&nbsp;100 kg. Sen nominaalinen toimintaikä geostationaarisella kiertoradalla on 15 vuotta. Sen lähetysalue yltää Meksikosta puoliväliin Argentiinaa ja Chileä.
 
Satelliitin avulla on tarkoitus kehittää Venezuelan tietoliikenneinfrastruktuuria. Se on pääosin televisio-ohjelmia välittävä satelliitti, mutta sen operaattori on aluksi Venezuelan tiede- ja teknologiaministeriö ja myöhemmin, 20. joulukuuta 2008 alkaen, valtionyhtiö CANTV.

Venezuelan presidentti Hugo Chavez sanoi satelliitin laukaisun olevan Latinalaisen Amerikan ja Karibian maiden tieteellisen, teknologisen ja kulttuurillisen itsenäisyyden alkua samalla kun se oli Venezuelan avaruustoiminnan alku.

## Lähteet
Poison’d!

__NOTOC__
**Poison’d!** on Poison-yhtyeen cover-levy, joka julkaistiin 5. kesäkuuta 2007.

Albumi debytoi Yhdysvalloissa Billboard 200 -listan sijalla 32.

## Kappaleet

## Arvostelut
* About.com: 
* AllMusic: 
* Rolling Stone: 

## Lähteet
Billi Bruno

**Billi Bruno** (s. 20. heinäkuuta 1997) on yhdysvaltalainen näyttelijä. Hän on esiintynyt vuodesta 2001 Gracien roolissa James Belushin tähdittämässä *Perheen kalleudet* -sarjassa (*According to Jim*). Hänellä on siskot Chelsea ja Hailey. Molemmat ovat myös näyttelijöitä.

## Aiheesta muualla
* Viralliset sivut  
*
Zeng Jinyan

**Zeng Jinyan** (; s. 9. lokakuuta 1983) on kiinalainen kansalaisaktivisti. Hän on naimisissa ympäristö-, AIDS- ja ihmisoikeusaktivisti  Hu Jian kanssa. Heillä on tytär.

Time-lehti valitsi Zeng Jinyanin vuonna 2007 maailman 100 vaikutusvaltaisimman henkilön joukkoon hänen kriittisten Internet-kirjoitusten vuoksi.  

## Lähteet
ES Zarzis

**Espérance Sportive de Zarzis** () on tunisialainen jalkapalloseura, joka perustettiin vuonna 1934. Sen kotistadionina toimii Stade Jlidi, joka sijaitsee Zarzisissa.

## Historia
ES Zarzis pelasi pitkään perustamisen jälkeen alasarjoissa, kunnes 1980-luvulla joukkue nousi Ligue Professionnelle 2:een, jossa se vietti suurimman osan ajastaan. Vuonna 1991 joukkue nousi ensi kerran Tunisian pääsarjaan pudoten kuitenkin heti seuraavaksi kaudeksi takaisin sarjatasoa alemmaksi. Seuraavan kerran joukkue nousi pääsarjaan vuonna 1994 ja tällä kertaa säilytti sarjapaikkansa. Menestykseikkäin kausi osui kaudelle 2004–2005, jolloin joukkue voitti Tunisian cupin finaalissa Esperancen maalein 0–2.

## Saavutukset
*Tunisian cup: 2005

## Entisiä pelaajia
*  Abdelhak Ben Chikha
*  Saber Ben Frej (2002–2003)
*  Mohamed Ali Ghariani (2003–2005)
*  Mehdi Ben Dhifallah (2004–2007)

## Lähteet

## Aiheesta muualla
* Fanisivu
Kalliopalmikkosammal

**Kalliopalmikkosammal** (*Hypnum cupressiforme*) on yleinen lehtisammal. Se näyttää siltä, kuin sen versot olisi palmikoitu. Tieteellinen nimi *cupressiforme* viittaa sypressin oksia muistuttavaan ulkonäköön.

Kalliopalmikkosammalen verson kasvavat noin 5-10 cm pitkiksi.

Kalliopalmikkosammalta kasvaa kallioseinämillä, mutta myös puunrungoilla ja kivimuureilla. Se viihtyy melko happamassa ympäristössä ja kestää hyvin saasteita.

## Lähteet

## Aiheesta muualla
*ITIS: Hypnum cupressiforme
Matti Lievonen

**Matti Juhani Lievonen ** (s. 24. marraskuuta 1958 Raahe) oli Nesteen toimitusjohtaja joulukuusta 2008 lokakuuhun 2018. Vuosina 1986–2008 hän työskenteli UPM-Kymmenen palveluksessa. Vuodesta 2018 Lievonen on toiminut Fortumin hallituksen puheenjohtajana. Hän jättää Fortumin hallituksen vuoden 2021 yhtiökokouksessa.

## Ura
Lievonen valmistui sähköinsinööriksi Kuopion teknillisestä opistosta 1985. Hän on opiskellut myös Confederation of British Industry (CBI) -stipendiaattina Britanniassa ja suorittanut eMBA-tutkinnon Teknillisessä korkeakoulussa vuonna 2009.

Uransa alkuvaiheessa Lievonen työskenteli projekti-insinöörinä Sähkölähteenmäki Oy:ssä (1985–1986) ja automaatiopäällikkönä Yhtyneet Paperitehtaat Oy:n Tervasaaren paperitehtaalla (1986–1988). Vuosina 1989–1990 hän työskenteli Ranskassa projektipäällikkönä ja 1991–1993 Ranskan Stracelin tehtaan teknillisenä johtajana. Vuodet 1994–1997 Lievonen toimi puhelinluettelopaperin tuotannonjohtajana Kaipolan paperitehtaalla, kunnes siirtyi jälleen Ranskaan Chapelle Darblayn tehtaanjohtajaksi vuosiksi 1997–2001. Lievonen vastasi myös yhtiön Kiinan toiminnasta Changshussa.

Lievonen oli UPM-konsernin johtoryhmän jäsen 2002–2008. Hän oli vuosina 2002–2003 liiketoiminnan ja teknologian optimoinnin johtaja ja vuosina 2004–2008 hieno- ja erikoispaperien toimialajohtaja. Joulukuussa 2008 hän siirtyi Neste Oilin toimitusjohtajaksi. Hänen valintaansa yrityksen johtoon perusteltiin laajalla ja monipuolisella kokemuksella johtamisesta, prosessiteollisuudesta, suurista investointihankkeista ja kansainvälisestä liiketoiminnasta. Lievonen on jatkanut aiemman toimitusjohtaja Risto Rinteen aikana muovautunutta strategiaa keskittyä erityisesti biopolttoaineiden kehitykseen.

Lievonen on ollut Huoltovarmuuskeskuksen neuvoston jäsen kausina 2012–2015 ja 2015–2018. Hän on myös muun muassa eläkevakuutusyhtiö Ilmarisen hallintoneuvoston puheenjohtaja ja Kemianteollisuus ry:n hallituksen varapuheenjohtaja sekä SSAB:n hallituksen jäsen.

Toukokuussa 2013 Lievoselle myönnettiin vuorineuvoksen arvonimi. Vuonna 2016 hän sai Aalto-yliopiston tekniikan kunniatohtorin arvon.

## Lähteet

## Aiheesta muualla
* Lievosen profiili Bloombergin sivuilla
* Koistinen, Antti: Nesteen Lievonen Kova talous -haastattelussa: Jakeluvelvoitteen nosto käynnistäisi satojen miljoonien biopolttoaineinvestoinnit Yle.fi. 16.5.2016.
German rex

**German rex** on kissarotu, joka löydettiin Saksasta 1950-luvulla. Sillä on silkkinen kihara turkki.

## Alkuperä

Ensimmäinen german rex löydettiin Berliinistä vuonna 1951. Samoihin aikoihin Englannissa tuotiin esille ensimmäinen cornish rex. Sijaintien ja ajankohdan poliittisen ilmanpiirin johdosta pidetään kuitenkin selvänä, että kiharamutaatiot ovat syntyneet erillään. German rexien karvan kiharuuden aiheuttava geenimutaatio on kuitenkin sama kuin cornish rexillä.

## Kuvaus

Kissa on keskikokoinen, lihaksikas ja vahva. Pää on muodoltaan pyöreä ja posket hyvin kehittyneet. Leuka on vahva, ja nenänvarressa on painauma. Viikset ovat kiharat. Korvat ovat keskisuuret ja tyvestään avoimet. Ne sijaitsevat etäällä toisistaan. Silmät ovat keskikokoiset ja avoimet. Keskipitkä kiharan karvan peittämän hännän kärki on pyöreä. Turkki on lyhyt, pehmeä ja laineikas. Turkin tiheys vaihtelee, mutta kaikilta german rexeiltä tulee puuttua päällyskarvat. Kaikki värivariaatiot ovat sallittuja.

Luonteeltaan german rex on seurallinen, rakastava ja energinen.

## Kanta

German rexien kanta on hyvin pieni. Välillä se jopa ehdittiin julistaa sukupuuttoon kuolleeksi. Tällä hetkellä rodun kasvatustilanne näyttää kuitenkin valoisammalta, varsinkin Keski-Euroopassa. Suomeen ensimmäinen german rex tuli vuonna 2001.

## Lähteet
### Viitteet

### Yleiset lähteet
*
*
*
*
Live, Raw & Uncut

**Live, Raw & Uncut** on Poisonin vuonna 2008 julkaistu live-albumi, josta on myös taltioitu live-dvd. Albumi on yhtyeen ensimmäinen live-albumi sitten vuonna 1991 julkaistun Swallow This Live!n. 

## Kappaleet

### DVD
#Intro
#Look What the Cat Dragged In
#I Want Action
#Ride the Wind
#I Wont Forget You
#What I Like About You
#C.C.’s Guitar Solo
#I Hate Every Bone On Your Body But Mine
#Something to Believe In
#Can’t You See
#You Mama Don’t Dance
#I Need to Know
#Rikki’s drum solo
#Unskinny Bop
#Every Rose Has Its Thorn
#Fallen Angel
#Talk Dirty to Me
#Nothing But a Good Time

### Bonusmateriaalit
#Roadmovie
#Dokumentti: Näin tehtiin Swallow This Live!
#I Want Action (musiikkivideo)
#Talk Dirty to Me (musiikkivideo)
#Bret Michaelsin haastattelu
#Poisonin haastattelu

### CD
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Piercingmetal: 

## Lähteet
The All-American Rejects (albumi)

**The All-American Rejects** on yhdysvaltalaisen powerpop-yhtyeen The All-American Rejectsin debyyttialbumi, joka julkaistiin 15. lokakuuta 2002.

## Kappaleet
#
#
#
#
#
#
#
#
#
#
#
#